Krasnoslobodsk (Mordovii)

**Krasnoslobodsk** (, , ) om Venäman lidn Mordovijan Tazovaldkundan lodehes. Se om Krasnoslobodskan rajonan lidnankund, administrativine keskuz da üks'jäine lidn.

## Istorii
Eländpunktan aluz om pandud vl 1571 kuti *Rusked Slabad*-lidnuz (). Vl 1706 se sai lidnan statusad. Vl 1780 udesnimitihe lidnad nügüdläižikš. Vn 1817 lämoipalon jäl'ghe Krasnoslobodsk om saudud möst regulärižen planan mödhe oiktoidenke irdoidenke.

Krasnoslobodsk šingotase nenil edheotandoil: metalližtegesiden edheotand tegimišton täht, radiotegim (palad elektroladimiden täht), «Aktiv elektro»-tegim (elektrolaudad konoriš tegimišton i äižiruižiden pertiden täht), kezerduzkudondfabrik (pledad, magaduzkatused), argvoin tegim. Niiden ližaks, nevondkundaližel aigal radoiba: leibän i linkapken tegimed, tegimištoline, sömän i punümbriradandan kombinatad, turbhan edheotand.

## Geografijan andmused

Lidn sijadase rajonan keskuzpalan lodehes, seižub Mokš-jogen hural randal (Okanjogen oigedpol'ne bassein).

Matkad Saranskhasai om 103 km päivnouzmha avtotedme. Lähembaine lidn om Temnikov 44 km lodeheze orhal vai 64 km avtotedme. Lähembaine raudtestancii radab Kovilkino-lidnas, se sijadase vižkümnes kilometras suvhe orhal.

## Tobmuz
Krasnoslobodsk om lidnankundan üks'jäižeks eländpunktaks.

Lidnankundan tobmuden pämez' om sen Deputatoiden nevondkundan ezimez'. Edeline nevondkundan ezimez' om Valentina Mel'nikova, radoi vn 2016 kül'mkuhusai. Lidnankundan Administracijan pämez' om Nikolai Truntaev vn 2016 kül'mkuspäi.

## Eläjad
Vn 2010 kaiken Venäman rahvahanlugemižen mödhe lidnan eläjiden lugu oli 10 151 ristitud, rajonan ristitišton kaks' videndest, vn 2021 — 8 910 ristitud. Kaik 9 556 eläjad oli lidnas vl 2017. Kaikiš suremb lidnan ristitišt oli läz 12 tuhad eläjid vozil 1992−2001 (12 000 rist. vl 1998).

Ortodoksižen hristanuskondan kuz' pühäpertid oma kaičenus i saudud lidnas: Sündun Eläbzdusen kafedraline päjumalanpert' (letihe vll 2005−2007), Jumalanmaman Emäganpäivän jumalanpert', kodijumalanpert' enččes hengeližes školas, Jumalanmaman Emäganpäivän naižjumalankodi (ei ole väges, kodijumalanpert' om avaitud), Eläban Eziauguižen Stroican päjumalanpert' (ei ole väges). Niiden ližaks koume jumalanpertid ei ole kaičenus.

## Openduz
Lapsiden opendusen aluzkundad oma nell' nimitadud päivkodid, keskškol (nomer 1), lapsiden sädamižen pert', kul'turan keskuz, lapsiden da norišton sportškol.

Krasnoslobodskan agrarine tehnikum (mülüti zoovettehnikumad vl 2012) i Krasnoslobodskan medicinine kolledž oma lidnan professionaližen opendusen aluzkundoikš.

## Galerei

Собор Воскресения Христова. Краснослободск., Мордовия.jpg|Sündun Eläbzdusen kafedraline päjumalanpert', vn 2018 nägu
Успенский женский монастырь. Краснослободск.Мордовия.JPG|Jumalanmaman Emäganpäivän naižjumalankodi, vn 2015 nägu
Дом Севастьянова.Краснослободск.jpg|Agrarine tehnikum (2012, ende zoovettehnikum, istorine P.I. Sevastjanovan usadib)
Памятник Ленину на площади Коммунаров. Краснослободск.jpg|Kul'turkeskuz (2015)
Общеобразовательная школа №1.jpg|Keskškol nomer 1 (2012, ende mehiden hengeline škol)


## Homaičendad


## Irdkosketused
* Lidnankundan tobmuden sait (''krasnoslobodsk-gp.gosuslugi.ru''). 
* Krasnoslobodsk-lidnan informacine sait (''kc13.ru'').